Ajax - Juventus - előzetes :: Sportplatz
Ajax - Juventus - előzetes
Ma este a Real Madridot kiejtő Ajax Amszterdam fogadja a negyeddöntő első mérkőzésén a Juventust. A találkozó 21:00-kor kezdődik és a Spíler 2 TV élőben közvetíti.
A párharc favoritja egyértelműen a Juventus, no de a nyolcaddöntőben is azt gondoltuk, hogy a Real Madrid túl fog jutni az Ajaxon, aztán tudjuk mi lett a vége. A holland csapat kiváló játékot mutat az idei BL idényben, Erik ten Hagnak sikerült megteremtenie az összhangot a fiatal és a tapasztalt játékosok között, ez lehet a nagy menetelés kulcsa.
Az Ajax a PSV hétvégi botlásának köszönhetően átvette a vezetést az Eredivisieben. Március utolsó napján 3-1-re legyőzték a PSV-t ez kulcsfontosságú siker volt. Azóta legyőzték az FC Emmen csapatát 5-2-re, a Willem II pedig 4-1-re, a PSV azonban 3-3-as döntetlent játszott a Vitessevel, így elvesztette előnyét. Most már az amszterdamiak kezében van a saját sorsuk, ha nem veszítenek pontot, akkor bajnoki címet ünnepelhetnek, hacsak a PSV nem nyer mindig nagy gólkülönbséggel.
A Juventus utcahosszal vezeti a bajnokságot a Napoli előtt, de még matematikailag nem biztosította be a címét. 7 mérkőzéssel a vége előtt azonban 20 pont az előny, innen már lehetetlen elbukni, ne legyenek illúzióink, a Juventus zsinórban nyolcadjára is bajnok lesz. A múlt hétvégén a Milant verte 2-1-re az öreg hölgy, a győztes gólt Moise Kean szerezte, aki zsinórban harmadik meccsén volt eredményes.
Tagliafico De Ligt Blind Kristensen
Van de Beek Schöne De Jong
Alex Sandro Rugani Bonucci Cancelo
Matuidi Bentancur Pjanic
Az amszterdamiaknál Carel Eting bajlódik sérüléssel, az igazán komoly hiányzó azonban Noussair Mazraoui, aki eltiltás okán nem lehet ma a pályán. A marokkói védő a szezonban 41 mérkőzésen lépett pályára 4 gólt szerzett és 4 gólpasszt osztott ki.
A zebrák számára jó hír, hogy Ronaldo visszatérhet sérülése után , azonban Giorgio Chiellinit nélkülözni kényszerül a csapat. A kapitány az egyik utolsó edzésen sérült meg és végül el sem utazott a csapattal Amszterdamba. mellette Emre Canra sem számíthat ma Allegri és természetesen a régóta sérült Cuadrado sem bevethető még.
A két csapat legjobb góllövői a szezon minden mérkőzést ideszámolva:
Dusan Tadic - 30 gól
Hakim Ziyech - 19 gól
Klaas-Jan Huntelaar - 16 gól
Cristiano Ronaldo - 24 gól
Paulo Dybala - 10 gól
Mario Mandzukic - 9 gól
2004.11.23. Juventus - Ajax 1-0